কাল হলে গিয়ে ছবি দেখব: বুবলী | Current News
কাল হলে গিয়ে ছবি দেখব: বুবলী
প্রকাশের সময়: ৩:১২ অপরাহ্ণ - শুক্রবার | আগস্ট ২৪, ২০১৮
ঈদুল আজহা উপলক্ষ্যে দেড় শতাধিক হলে মুক্তি পেয়েছে শাকিব খান-বুবলী অভিনীত ‘ক্যাপ্টেন খান’ ছবিটি। এরইমধ্যে ওয়াজেদ আলী সুমন পরিচালিত এ ছবিটি বেশ সাড়া জাগিয়েছে চলচ্চিত্রপ্রেমীদের মধ্যে। তবে ব্যস্ততার জন্য এখনো হলে গিয়ে ছবিটি দেখতে পারেননি বুবলী। এমনটাই জানালেন তিনি।
বুবলী বলেন, ঈদের মাত্র দু’দিন আগে ব্যাংকক থেকে ঢাকায় ফিরেছি। তাই শেষ মুহূর্তে কয়েকটি টিভি চ্যানেলের অনুষ্ঠানে যোগ দিতে হয়। ঈদের দিনও ছিল শুটিং। আর ঈদের পরদিনও একটি চ্যানেলে শাকিবের সঙ্গে যোগ দেই শুটিংয়ে। তাই হলে যাওয়া হয়ে উঠেনি।
তাহলে আজ শুক্রবার কী হলে যাচ্ছেন? এবার বুবলী বলেন, আজও যাওয়া হবে না। কারণ বিকেলের পর আমার বোনের বাসায় সবার দাওয়াত রয়েছে। অনেকদিন পর এই পারিবারিক আড্ডাটা মিস করতে চাই না। তাই আগামীকাল শনিবার হলে গিয়ে দর্শকসারিতে বসে ছবিটি উপভোগ করবো।